от засегнатите пазари, определени в раздел 6.1, при които концентрацията, която е предмет на уведомление, може да окаже значително въздействие, например когато:
 а)
 някой от участниците в концентрацията има пазарен дял повече от 30 % и всеки друг участник в концентрацията представлява потенциален конкурент на този пазар. Участник може да се счита за потенциален конкурент по-специално когато има планове за навлизане на даден пазар или когато е разработвал или изпълнявал такива планове през последните три години;
 б)
 някой от участниците в концентрацията има пазарен дял повече от 30 % и някой друг участник в концентрацията държи важни права на интелектуална собственост за този пазар;
 в)
 всеки от участниците в концентрацията развива дейност на даден продуктов пазар, който представлява съседен пазар, тясно свързан с продуктов пазар, на който осъществява стопанска дейност друг участник в концентрацията, и когато самостоятелните или комбинираните пазарни дялове на участниците на който и да е от тези пазари е 30 % или повече. Продуктовите пазари са тясно свързани съседни пазари, когато продуктите са допълващи се (25) или когато принадлежат към гама от продукти, които обикновено се купуват от една и съща категория клиенти за една и съща крайна употреба (26).
 Уведомяващите страни се приканват да предоставят информацията по раздели 7 и 8 от настоящия формуляр „СО“ относно тези пазари, за да може Комисията още в самото начало да прецени въздействието върху конкуренцията на планираната концентрация върху пазарите, посочени в раздел 6.4.
 РАЗДЕЛ 7
 Информация за засегнатите пазари
 За всеки хоризонтално засегнат пазар, за всеки вертикално засегнат пазар и за всеки друг пазар, на който концентрацията, която е предмет на уведомление, може да окаже значително въздействие, за всяка от последните три години (27) представете:
 7.1.
 за всеки от участниците в концентрацията, естеството на неговата дейност, основните активни дъщерни предприятия и/или търговски марки, наименованията на продуктите и/или търговски марки, използвани на всеки от тези пазари;
 7.2.
 оценка за общия размер на пазара, изразен в стойност на продажбите (в евро) и обем (единици) (28). Посочете основата за изчисленията, техните източници и представете документи, ако са налични, в подкрепа на тези изчисления;
 7.3.
 продажбите по стойност и по обем, както и оценка на пазарния дял на всеки от участниците в концентрацията;
 7.4.
 оценка на пазарния дял по стойност (и когато е уместно, в обем) на всички конкуренти (включително вносители), които държат поне 5 % от съответния разглеждан пазар. Посочете използваните източници за изчисляване на тези пазарни дялове и представете документи, когато има налични, в потвърждение на изчислението;
 7.5.
 оценка на общия капацитет в рамките на Европейския съюз и в рамките на ЕИП. За последните три години каква част от този капацитет през този период се е падала на всеки от участниците в концентрацията и какви са били съответните им норми на оползотворяване на капацитета? Ако е приложимо, посочете местонахождението и капацитета на производствените мощности на всеки от участниците в концентрацията на засегнатите пазари (29).
 РАЗДЕЛ 8
 Структура на предлагането на засегнатите пазари
 8.1.
 Опишете накратко структурата на предлагането на всеки от засегнатите пазари. Посочете по-специално:
 а)
 начина, по който участниците в